24/02/2020 | Administración LocalMunicipal
Cambre
Bases da XXVII Edición do Certame Literario Xoán Díaz - Concello de Cambre 2020

O Pleno municipal, en sesión ordinaria do día 30 de xaneiro, aprobou, con carácter inicial as bases, ficha de inscrición, convocatoria e orzamento do Certame Literario Mariame Wallner Tolani – Concello de Cambre 2020, que se relacionan a continuación: PRIMEIRA.- Poderá participar neste certame calquera moza/-o de idade comprendida entre os 12 e os 26 anos cumpridos antes da data límite de presentación das propostas, segundo as seguintes categorías: CATEGORIA A: de 12 a 14 anos CATEGORIA B: de 15 a 18 anos CATEGORIA C: de 19 a 26 anos SEGUNDA.- Cada participante poderá presentar unha proposta a calquera das tres modalidades: Poesía, Narración breve e Microteatro. - Modalidade de poesía: presentaranse tres poemas como mínimo, de tema e forma libres. - Modalidade de narración breve: a extensión máxima será de cinco páxinas por unha soa cara e o tema libre. - Modalidade de Microteatro: a extensión será de entre 5 e 10 páxinas, a unha soa cara, con tema libre. TERCEIRA.- Os traballos estarán escritos en lingua galega e deberán ser orixinais, inéditos e non premiados. CUARTA.- Deberán estar escritos con ordenador, en papel de tamaño A4, espazamento entre liñas simple e tamaño de letra 12; paxinados e sen asinar. QUINTA.- Os traballos poderán presentarse persoalmente nas administracións dos Institutos do Concello de Cambre, nas oficinas de rexistro do Concello de Cambre ou ben seren enviados por correo ordinario, debidamente selados, a: Concello de Cambre - Área de Cultura, Deportes e Xuventude Río Barcés, 8 - 15660 Cambre Neste caso entregaranse orixinal e cinco copias nun sobre no que figure: CERTAME LITERARIO XOÁN DÍAZ – CONCELLO DE CAMBRE 2020, o lema ou pseudónimo do autor ou autora, a categoría (A, B ou C) e a modalidade (narración, poesía ou microteatro). Cada traballo presentado levará xunto un sobre pechado no que, por fóra, deberán figurar os mesmos datos, e no interior, unha fotocopia do DNI e a ficha de inscrición cuberta e asinada, que contén datos persoais e fiscais. Tamén poden enviarse por correo electrónico á dirección certamexoandiaz@cambre. org figurando no asunto o PSEUDÓNIMO do autor. Enviaranse tres arquivos PDF. O primeiro deles coa ficha de inscrición do concursante; no segundo arquivo irá o DNI e, finalmente, no terceiro, o traballo que levará o PSEUDÓNIMO e o TÍTULO da obra. SEXTA.- Haberá dous premios por categoría e modalidade, aínda que o xurado poderá declarar deserto calquera deles no caso de considerar insuficiente a calidade dos traballos presentados. O importe dos premios será de: CATEGORIA A: 1º Premio: 173,00 € 2º Premio: 128,00 € CATEGORIA B: 1º Premio: 218,00 € 2º Premio: 150,00 € CATEGORIA C: 1º Premio: 300,00 € 2º Premio: 173,00 € Para o financiamento dos premios do Certame existe crédito por importe de 3.426,00 euros con cargo á aplicación orzamentaria 2020 334 22706 Premios e asistencias técnicas promoción cultural no actual orzamento municipal. SÉTIMA.- Aos premios practicaránselles as retencións legalmente establecidas. A presentación da ficha de inscrición implica a autorización ao Concello para obter datos sobre o cumprimento das súas obrigas tributarias e coa Seguridade Social. Con carácter previo á concesión comprobarase de oficio que os premiados estean ao corrente das súas obrigas tributarias e coa seguridade social, de ser o caso. De non cumprir estes requisitos han de emendarse polo premiado e acreditarse ante o concello antes do 31 de xullo de 2020. De non emendar neste prazo, declararase a perda do dereito ao pagamento do premio polo interesado. OITAVA.- Da convocatoria do certame darase traslado á Base de Datos Nacional de Subvencións (BDNS) para a súa publicación no Boletín Oficial da Provincia, tal e como dispón o artigo 20 da lei xeral de subvencións. NOVENA.- O prazo de entrega de traballos comeza o día 15 de marzo de 2020 e remata o día 30 de abril de 2020. DÉCIMA.- A composición do xurado darase a coñecer no acto de entrega de premios, que terá lugar no Salón de Actos do instituto de secundaria Afonso X O Sabio o 29 de maio de 2020, ás 12:00 h. UNDÉCIMA.- A organización do Certame resérvase o dereito a publicar os traballos premiados. Neste sentido os autores renuncian a calquera tipo de remuneración polos dereitos de autoría e enviarán á dirección de correo electrónico certamexoandiaz@cambre. org os seus traballos en formato de texto editable. DUODÉCIMA.- Os traballos non premiados destruiranse pasado un mes desde o fallo do xurado. DÉCIMO TERCEIRA.- O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. A participación neste certame implica o coñecemento e a aceptación íntegra destas bases. De conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL), ábrese un prazo de trinta días hábiles para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderanse definitivamente aprobadas as Bases do Certame Literario Xoán Díaz – Concello de Cambre 2020, e publicaranse integramente no Boletín Oficial da Provincia, de conformidade co establecido no artigo 70.2 da LRBRL. Cambre, 19 de febreiro de 2020 O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro